นิวคุงได้เดินผ่านร้าน ลาบก้อย ร้อยเอ็ด ที่ตั้งอยู่หน้าพันทิพย์งาม และเห็นคนกินเยอะมาก เลยต่อคิวรอกินและจัดซะเลย
โดยร้านนี้จะเป็นแผงลอยเปิดขายในตอนเย็น จะมีที่นั่งร้านอยู่ริมทางเดินและด้านหน้าร้านยาครับ ไม่มีที่จอดรถ
บรรยากาศร้านก็จะโปร่งกว้างนั่งสบาย รับลมได้เพลินๆ

เมนูของกินที่ร้านก็จะเป็นเมนูอาหารอีสานเหมือนกับร้านทั่วๆไป และมีพวกเมนูปลาเผาด้วย
ราคาต่อเมนูส่วนใหญ่ก็จะอยู่ที่ราวๆเมนูละ 40-60 บาท

วันนี้นิวคุงได้สั่งของกินมา 2 อย่างด้วยกันคือ
1. ส้มตำไทย อันนี้บอกตรงๆเลยครับว่าไม่อร่อยอย่างแรง ได้สั่งแบบเผ็ดไป แต่ได้มาแบบเปรี๊ยวมากๆ กินแล้วเปรี๊ยวจนไม่อยากกินต่อ เลยขอให้เค้าเอาไปใส่น้ำตาลเพิ่มให้หน่อย แต่สุดท้ายได้มาก็ยังเปรี๊ยวเหมือนเดิม
2. จิ้มจุ่มเนื้อล้วน ได้มาในปริมาณเหมาะสม ต้มกินแล้วน้ำซุปนั้นจะมีรสชาติที่เผ็ดมากๆ กินแล้วรู้สึกเผ็ดร้อน แรกๆกินแล้วก็อร่อยดี แต่พอกินไปเรื่อยๆนี่ร้อนไปทั้งตัวเลยครับ
ตัวเนื้อวันนั้นก็เป็นชิ้นๆขนาดพอดีคำดี มีความเหนียวหน่อยๆแต่ก็เคี้ยวให้ขาดออกจากกันได้ไม่ยาก

สรุปโดยรวม (เต็ม 10)
ให้ 5 คะแนน รสชาติโดยรวมๆแล้วจิ้มจุ่มเผ็ดร้อนไป ส่วนส้มตำไทยไม่โดนเลยครับวันนี้

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  29 / 5 / 58
